b"\n_START_ARTICLE_\nPolotok Iveragh\n_START_PARAGRAPH_\nPolotok Iveragh (U\xc3\xadbh R\xc3\xa1thach) pomembno zaznamuje kro\xc5\xbena turisti\xc4\x8dna pot Ring of Kerry, ki je glavna privla\xc4\x8dnost jugozahodne Irske v grofiji Kerry. Poleg slikovite poti, ki obkro\xc5\xbea polotok, so ob njem \xc5\xa1e druge znamenitosti, kot so okolica Killarneyja, otok Valentia in Skelli\xc5\xa1ka otoka (Veliki in Mali Skellig),  v notranjosti pa so McGillycuddy Reeks, najvi\xc5\xa1je gore v dr\xc5\xbeavi, pa Skellig Ring, ki se za\xc4\x8dne in kon\xc4\x8da v Killarneyju, vzhodno od polotoka.\n_START_SECTION_\nGeografija in zgodovina\n_START_PARAGRAPH_\nPolotok ima skoraj vse, od prazgodovinskih do zgodnjih spomenikov, ki jih ponuja irska zgodovina. Izjemni so samostani, gradovi (okrog Killarneyja), sipine, sveti izviri, menhirji, ogamski kamni, klinaste grobnice in velike kamnite grobnice vrste eartercua. _NEWLINE_Mesto Killorglin je znano po tridnevnem festivalu Puck Fair (za\xc4\x8detek 10. avgusta). Temelji na keltskih tradicijah, sodelujejo predvsem \xc5\xbeivali, vodi kronan kozel kot kralj. Ob dogodku so tudi krstili. Kozel je bil prvotno simbol za irsko boginjo. Njegov spomenik v vasi stoji na balvanu.\n_START_SECTION_\nTurizem\n_START_PARAGRAPH_\nObvoz iz Cahersiveena prek reke Valentia vodi do Steinfortsa, Duns Cahergalla in Leacanabuaila. Na zahodu sta otok Valentia in Begini\xc5\xa1ki otok. Majhen Cerkveni otok, na njem je samostan iz leta 750, je dostopen samo iz pristani\xc5\xa1\xc4\x8da v Cahersiveenu. Na otok Valentia se lahko pride s trajektom, ki pelje od Reenard Pointa do Knight's Towna, glavnega naselja na otoku, ali po cesti \xc4\x8dez most pri Portmageeju. Otok je med Knight's Townom in svetilnikom Bray Head, dolg je pribli\xc5\xbeno 10 km in \xc5\xa1irok le 3 do 4 km. _NEWLINE_Stran od sicer mo\xc4\x8dno obremenjene poti Ring of Kerry je pohodni\xc5\xa1ki paradi\xc5\xbe, celotno jugozahodno gri\xc4\x8devje od glavnega mesta Ballinskellings s starim samostanom. Od tu organizirajo izlete na Veliki Skellig, ki je pomemben za opazovanje mormonov (pti\xc4\x8di) in za potapljanje. Po sredi polotoka vodi \xc5\xa1e ena pot, ki je zunaj utrjene poti. Za\xc4\x8dne se blizu Watervilla, te\xc4\x8de \xc4\x8dez Killeenleagh in se kon\xc4\x8da v Killarneyju, je lepa kolesarska pot brez prometa._NEWLINE_Geopark Kerry je skupnostna pobuda na polotoku, katere namen je spodbujati geoturizem na tem obmo\xc4\x8dju velikega geolo\xc5\xa1kega pomena. Nekatere zna\xc4\x8dilnosti so zaliv Kenmare (potopljena re\xc4\x8dna dolina ali rias), znaki pretekle poledenitve in vulkanske dejavnosti ter 400 milijonov let stare fosilizirane sledi \xc5\xa1tirino\xc5\xbecev._NEWLINE_Cloghanecarhan, obro\xc4\x8d stoje\xc4\x8dih kamnov z ogamskim kamnom, je dr\xc5\xbeavni spomenik, pa tudi Leacanabuaile, kro\xc5\xbena trdnjava (caiseal)._NEWLINE_Loher Cashel, kamnita kro\xc5\xbena trdnjava (caiseal), je na zahodnem robu Iveraga."